google/wiki40b huggingface dataset:
उद्यम संसाधन आयोजना

उद्यम संसाधन आयोजना या एंटरप्राइज़ रीसोर्स प्लैनिंग (अंग्रेज़ी:Enterprise Resource Planning) एक ऐसा कम्प्यूटर सौफ्टवेयर होता है जो कि किसी भी उद्योग या संस्थान में होने वाले करीब करीब हर काम को करने में मदद करता है। संस्था चाहे सरकारी हो या निजी, चाहें कोई स्कूल हो या बैंक हो या कार बनाने की फैक्ट्री या टेलिफोन कम्पनी या रेल सेवा या पुलिस सेवा या कोई भी दूसरी संस्था, ऐसे बहुत सारे काम होते है जो अगर कम्प्यूटर की मदद से किये जायें तो बहुत जल्दी हो जाते हैं। काम ना सिर्फ जल्दी होते है बल्कि गलतियां भी नहीं होती हैं।
हारून पैगम्बर

हज़रत हारून अलइहिस्सलाम हज़रत मूसा की माँसी के पुत्र थे। जिन्हों ने हज़रत मूसा का हर विकट परिस्थिति में साथ निभाया तथा जब लोगों ने हज़रत मूसा का अधिक्षेप किया तब उन्हों ने उनका साथ न छोड़कर अपना सखा-सम्बन्ध प्रमाणित कर दिया।
पूर्वाभास

'पूर्वाभास हिन्दी की एक ऑनलाइन वेब पत्रिका है। यह पत्रिका 2010 में प्रारम्भ हुई थी।
मिन्नि लुविस हास्किन्स

मिन्नि लुविस हास्किन्स एक ब्रिटिश कवयत्रि थे।इन्का जन्म १२ मे १८७५ को ओल्ड लान्ड्,गलोउसेसटेषयर,इंग्लैंड में हुआ था। वे समाजशास्त्र के क्षेत्र में एक शैक्षणिक रहे।उन्होने १९३९ में रजा जोर्ज ४ से अप्नी रोयल क्रिस्त्मस संदेश में उद्धृत किया हुआ है,और बहुत् प्रशस्त है। 
प्रारंभिक जीवन:

         मिन्नी जी ने अप्ने पडोसी जॉव ब्रिस्टोल् में अप्ने प्रारंभिक जीवन बिताया था।आप्की पिता जोसफ हास्किन्स एक पंसारी थे।अप्नी माता लुविसिया ब्रिड्जस है।  मिन्नी जी एक  म्ण्ड्लीयत थे और रविवार को चर्च में पडाती थी।उन्होने उनिव्र्सिटि कालेज,ब्रिस्टोल से अनौपचारिक रूप से हुवा था जबिक वे अप्ने चर्च में स्वैच्छिक काम कर रहे थे।१९०३ द्वारा उन्होने लाम्बेत,लण्डन में स्प्रिग फील्ड हाल वेस्लेयान मेथोडिस्ट मिषन के लिये काम करने लगे।इन्होने १९०७ में वेल्स्ले मेथोदिस्ट मिशनरि के सात मड्रास,इन्डिया चला गया क्योंकि इन्को ज़ेनाना मिशन के सात सामजिक काम कर्न था।धन जुटाने के लिये उन्होने १९१२ में कविथावों की छोटी मात्रा प्रकाशित किये जिन्का नाम 'थ डेसेर्ट था।प्रस्तुत कविता को 'गोड नोस' नामक एक संकलन में जोड लिया है जिस्को उन्होने १९०८ में लिखा है।प्रस्तुत कव्य संकलन को आज 'थ गेट ओफ थ इयर' कहते है।
         सन १९१५ में जब वे ४० साल के थे,खराब स्वास्थ्य के कारण उन्को एंग्लन्ड को वापस आना पडा जहॉ उन्होने वुल्विच में ६ महीनों के लिये एक हास्ट्ल खोला।उस्के बाद ३ सालों तक सिल्वर टौन , वेस्ट हाम के श्रम प्रबंधन विभाग के पर्यवेक्षक रहे।उन्होने उस काव्य की दूस्री आयतन 'पोटर' प्रकाशित करने लगे।
शैक्षिक व्यवसाय और बाद का जीवन :

          ४३ साल को हास्किन्स ने सामजिक विज्ञान् में परमाण पत्र लेने के लिये 'ल्ंड्न स्कूल ऑफ इकोनोमिक्स'(एल एस सी) आ पहूचे ताकी वे अगाता हारिसन के नीचे उस प्रमाण पत्र को प्राप्त कर सके क्योंकी वे १९१९ में ब्रिटिष् शैक्षिक के पधवि में नियुक्त किया गया हुआ था। १९१९ में उत्कृष्टता से उस प्र्माण पत्र प्राप्त करने के बाद उन्होने नागरिक सास्त्र में डिप्लोमा उत्कृष्टता से ही १९२० में पास करने लगे।१९१९ से १९३९ तक उन्होने सामजिक विज्ञान् के विभाग मे एक अध्यापक् के रूप में काम करने लगे। वहॉ के वरिष्ठ अध्यापिका ने हास्किन्स के बारे में एसा कहॉ है "असामान्य क्षमता  चरित्र् की एक महिला,दुर्लभ समझ और सहानुभूति और अनंत धैर्य के साथ संयुक्त प्यार का एक बड़ा सौदा और लोगों में दिलचस्पी।
          सन १९२१ में एल्नोर टि केल्लि नींव के औद्योगिक कल्याण के प्रसिद्दि के लिये एक पुस्तक प्रकाशित किये जिन्का नाम है 'सहयोग की आत्मा'-कार्यकर्ता और नियोक्ता के बीच।सन १९२४ में हास्किन्स,संस्थान के औद्योगिक श्रमिकों के कल्याण के स्थापना में  बारीकी से शामिल रहे थे जो कल्याण कार्यकर्ता संस्थान के उत्तराधिकारी थे और आज के कर्मियों के चार्टर्ड संस्थान और विकास (सि सि अय पी) के अग्रदूत है।अपने क्षेत्र में सी सी अय पी है दुनुया के सब्से पुरानी असोसियेश्न।इस समय के दौरान हास्किन्स ने दो उपन्यास लिखा है, 'थ्रु बेड्स ऑफ स्टोन '(१९२८) और ' ए फ्यु पीपल ' (१९३२), इस्के अलावा ' स्मोकिङ फ्लाक्स '(१९४२) नामक कविता पूरा कर लिया।
          १९३९ में सेवानिव्रित होने के बाद भी उन्होने द्वितीय विश्व युद्द के प्रकोप में भी पडाने के लिये एल एस सी लौटे।वह अंत में ६९ की उम्र में १९४४ में सेवानिवृत्त प्राप्त किये।१२ साल बाद केन्ट आन्ड सुसेक्स हास्पितल , रायल टर्न ब्रिड्ज वेल्ल्स में ३ फ़रवरी १९५७ को उन्की म्रिथ्यू हुइ।वह ८१ साल की थी।वह शादी कभी नही की थी।
पीएस अप्पू

पीएस अप्पू(1929-28 मार्च 2012) एक भारतीय सिविल सेवक थे जो लाल बहादुर शास्त्री राष्ट्रीय प्रशासन अकादमी (ला॰ब॰शा॰रा॰प्र॰अ॰) के निर्देशक पद से सेवानिवृत्त हुए।
अप्पू ने अपना करियर १९५१ में भारतीय प्रशासनिक सेवा के बिहार कैडर से आरम्भ किया। इस राज्य में उन्होंने दरभंगा जिले का कलेक्टर, वित्त सचिव और मुख्य सचिव के रूप में अपनी सेवाएँ दी। राज्य से संघीय सरकार में प्रतिनियुक्ति पर उन्होंने १९७० से १९७५ तक कृषि और योजना आयोग मंत्रालय में भूमि सुधार आयुक्त के रूप में कार्य किया। ला॰ब॰शा॰रा॰प्र॰अ॰ के निर्देशक नियुक्त हो जाने के बाद १९८२ में उन्होंने उपरोक्त सेवा को स्वेच्छा से सेवानिवृत्ति के लिए चुना।
उनके कई तरह के विशेषण नाम भी थे, यथा "विकास अर्थशास्त्री"। ऐसा इंसान जिसे नेताओं से अपनी बात साफ़ साफ़ कहने में कोई गुरेज़ नहीं था, "ऐसा शख़्स जिसे दस्तूर की कोई फ़िक्र नहीं थी।
पीएस अप्पू को २००६ में भारत सरकार ने पद्म भूषण से सम्मानित किया।
राष्ट्रीय प्रौद्योगिकी संस्थान, अगरतला

राष्ट्रीय तकनीकी संस्थान, अगरतला, त्रिपुरा की स्थापना वर्ष १९५५ में की गई थी और दिनांक १ अप्रैल २००६ को केन्द्र सरकार के पूर्णत: वित्त पोषित संस्थान के रूप में अधिग्रहित किया गया और राष्‍ट्रीय प्रौद्योगिकी संस्थान, अगरतला बनाया गया। संस्थान अवर-स्नातक स्तर पर प्रति वर्ष २६६ विद्यार्थियों की भर्ती कर ७ कोर्स संचालित करता है।
बिचित्र नाटक

बचित्तर नाटक या बिचित्तर नाटक (ਬਚਿੱਤਰ ਨਾਟਕ) गुरु गोबिन्द सिंह द्वारा रचित दशम ग्रन्थ का एक भाग है। वास्तव में इसमें कोई 'नाटक' का वर्णन नहीं है बल्कि गुरुजी ने इसमें उस समय की परिस्थितियों तथा इतिहास की एक झलक दी है और दिखाया है कि उस समय हिन्दू समाज पर पर मंडरा रहे संकटों से मुक्ति पाने के लिये कितने अधिक साहस और शक्ति की जरूरत थी।
टी.एस.पपोला

डॉ॰टी.एस.पपोला (30 अगस्त 1941 - 23 नवंबर, 2015) एक भारतीय अर्थशास्त्री थे। वे श्रम एवं रोजगार, विकास योजना, औद्योगिक अर्थशास्त्र क्षेत्रीय विकास और उद्यम विकास के क्षेत्रों में विशेषज्ञता प्राप्त थे। उनके पास शिक्षण, अनुसंधान और सलाहकार के रूप में 4 दशकों का अनुभव था। उन्होंने 14 पुस्तकें लिखीं और प्रतिष्ठित पत्रिकाओं में उनके कम से कम-80 शोध पत्र प्रकाशित हुए हैं। वे इंस्टिट्यूट फॉर स्टडीज इन इंडस्ट्रियल डेवेलपमेंट, नई दिल्ली के संस्थापक थे और इस संस्थान में उन्होंने प्रोफेसर के रूप में भी अपनी सेवा दी। उन्होंने सूक्ष्म, लघु और मध्यम उद्यम पर बनाई गई प्रधानमन्त्री की सलाहकार परिषद में भी कार्य किया है। उन्हें वर्ष 1984 में अर्थशास्त्र के क्षेत्र में उत्कृष्ट योगदान के लिए वीकेआरवी राव युवा सामाजिक वैज्ञानिक पुरस्कार और सामाजिक विज्ञान में योगदान के लिए वीकेआरवी राव लाइफटाइम अचीवमेंट अवार्ड, इसके अतिरिक्त वर्ष 2007 में यूपी-उत्तराखंड आर्थिक संघ द्वारा कौटिल्य पुरस्कार से भी सम्मानित किया गया। 23 नवंबर, 2015 को 74 वर्ष की आयु में उनका नई दिल्ली में निधन हो गया।
रोकड़ बही

रोकड़ बही (कैश बुक या कैश एकाउण्ट) प्रारम्भिक लेखे की पुस्तक है जिसमें मुद्रा की प्राप्तियों तथा भुगतानों का लेखा किया जाता है। रुपया कहाँ-कहाँ से कितना आता है कहाँ-कहाँ कितना चला जाता है, फिर शेष कितना बच जाता है - इसे प्रकट करने के लिए रोकड़ बही बनायी जाती है।
रोकड़ की समस्त प्राप्तियाँ डेबिट पक्ष में और समस्त भुगतान क्रेडिट पक्ष में लिखे जाते हैं। रोकड़ बही वह पुस्तक है जो रोजनामचा व खाता-बही दोनों के उद्देश्य की पूर्ति करती है। रोकड़ बही को सहायक पुस्तक के साथ-साथ एक प्रधान पुस्तक भी माना जाता है। चूँकि रोकड़ बही में लेन-देन की प्राथमिक प्रविष्टि की जाती है इसलिए इसे 'मूल प्रविष्टि की बही' (Book of Original Entry) भी कहा जाता है।
अनिरूद्ध उमट

एक हिन्दी साहित्यकार।
दादरा

दादरे की शैली ठुमरी से मिलती-जुलती है। इसे मुख्य रूप से कहरवा और दीपचंदी में गाया जाता है और इसकी गति ठुमरी से तेज होती है। इसे पूरब अंग की ठुमरी का हल्का संस्करण भी कहा जाता है। इसमें प्रमुख भाव शृंगार का होता है लेकिन इसमें ठुमरी के मुकाबले अधिक उन्मुक्तता होती है।
चोर चोर सुपर चोर

पटकथा

ये कहानी सतबीर (दीपक डोबरियाल) और उसके ‘मासूम’ प्यार नीना (प्रिया बठीजा) की है।
कैरोलाइन द्वीपसमूह

कैरोलाइन द्वीपसमूह (Caroline Islands) प्रशांत महासागर के पश्चिमी भाग में स्थित एक बड़े क्षेत्रफल पर बिखरा हुआ छोटे द्वीपों का द्वीपसमूह है। यह नया गिनी के उत्तर में स्थित है। कैरोलाइन द्वीपसमूह का पूर्वी हिस्सा संघीकृत राज्य माइक्रोनेशिया में आता है जबकि इसका पश्चिमतम भाग पलाउ देश का भाग है। इस पूरे द्वीपसमूह में लगभग ५०० मूँगे (कोरल) द्वीप सम्मिलित हैं।
अनवरत

अनवरत का अर्थ बिना रोक-टोक या जिसे रोका न जा सके।
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये है, आप इसमें अपने अनुसार फेर-बदल कर सकते हैं।
होमी भाभा राष्ट्रीय संस्थान

इतिहास

४ जून २००५ को भारत सरकार ने इस संस्थान की स्थापना को स्वीकृत किया। मानव संसाधन विकास मंत्रालय ने इसे समविश्वविद्यालय (डीम्ड यूनिवर्सिटी) का दर्जा दिया।
भारतीय क्रिकेट टीम का आयरलैंड दौरा

वनडे सीरीज

साल 2007 से अब तक 3 मैचों की 4 (उसमें विश्व कप, ट्रॉफी, इतर) सीरीज हुई हैं। उसमें आयरलैंड ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2009 से अब तक 3 मैचों की 6 (उसमें विश्व कप) सीरीज हुई हैं। उसमें आयरलैंड ने 0 सीरीज और 0 आईसीसी टूर्नामेंट जीते हैं।
रावल ग्राम

एक मान्यता के अनुसार यमुना के पास बसा प्राचीन गाँव जहाँ वृषभानु के यहाँ कृष्णप्रिया राधा का जन्म हुआ।
मदुरीसी भाषा

यह विश्व की एक प्रमुख भाषा है |
स्पिन गेंदबाजी

प्रयोजन

स्पिन गेंदबाजी का मुख्य उद्देश्य गेंद को तेज़ घुमाव (रोटेशन) के साथ फेंकना होता है, ताकि पिच पर टप्पा खाने के बाद गेंद दिशा परिवर्तन करे और बल्लेबाज को उसे खेलने में कठिनाई हो।  इस विधा में गेंद की गति महत्वपूर्ण नहीं है, तथा तेज़ गेंदबाजी के मुकाबले में यह काफी कम होती है। आम तौर पर स्पिन गेंद की गति 70- 90 कि॰मी॰ प्र. घ.(45 -55 मील प्र. घ.) रहती है।

पिच का प्रभाव

हाल के वर्षों में स्पिन गेंदबाजी की कला में भारतीय उपमहाद्वीप के गेंदबाजों का वर्चस्व रहा है। इसके लिए प्राथमिक कारण यह है कि उप महाद्वीप में पिच स्पिन गेंदबाजों को अधिक मदद प्रदान करती है। पिच जितना शीघ्र टूटे, स्पिनर उतना जल्दी प्रभावी होता है। आस्ट्रेलिया और दक्षिण अफ्रीका के विकेट आमतौर पर बहुत सख्त और उछाल वाले हैं जहाँ तेज गेंदबाज को अधिक मदद मिलती है। वे टेस्ट मैच की पूरी अवधि के दौरान ज्यादा नहीं टूटते. लेकिन उप महाद्वीप में पिचें उतनी सख्त नहीं हैं। उनमें आम तौर पर बंधे रखने के लिए अधिक घास नहीं होती है। इसलिए यहाँ पिचें जल्दी टूट जाती हैं तथा स्पिन के लिए अनुकूल होती जाती हैं। स्पिन की सभी कलाओं में लेग स्पिन सबसे कठिन कला है, परन्तु विकेट लेने की सफलता भी इसी में सर्वाधिक है।
मित्रपक्ष

मित्रपक्ष (अंग्रेज़ी: Allies, ऐलाइज़​) उन व्यक्तियों, दलों, संस्थाओं या राष्ट्रों को कहते हैं जो किसी सांझे ध्येय के लिए एक-दूसरे से सहयोग करते हैं। यह ज़रूरी नहीं है कि उनमें आपस में कोई लिखित समझौता हो या वे किसी विधि से आपसी सहयोग करने के लिए बद्ध हों। अक्सर मित्रपक्ष में मिलकर काम करने वालों में कोई भी औपचारिक समझौता नहीं होता। किसी युद्ध या सशस्त्र संघर्ष में इकट्ठे काम करने वाले देशों के गुट को भी 'मित्रपक्ष शक्तियाँ' (allied powers, ऐलाइड पावर्ज़​) कहा जा सकता है। प्रथम विश्वयुद्ध और द्वितीय विश्वयुद्ध की चर्चाओं में यह 'मित्रपक्ष शक्तियों' वाला नाम विशेष रूप से ब्रिटेन, संयुक्त राज्य अमेरिका और उनके सहयोगी देशों के समूह जो दिया जाता है।
मित्रपक्ष समय के साथ बदलते रहते हैं क्योंकि देशों के ध्येय बदलते हैं और अक्सर देश अपने बचाव के लिए अन्य देशों के साथ मित्रपक्षों में सहयोग करने पर मजबूर हो जाते हैं। मसलन रूसी साम्राज्य और उसके उत्तराधिकारी देश सोवियत संघ ने कई दफ़ा उत्तरी ईरान पर क़ब्ज़ा किया - १९वीं सदी में, प्रथम विश्वयुद्ध के दौरान और १९४१ से लेकर १९४६ तक। इस से १९५० की दशक के बाद कई दशकों तक ईरान ने अमेरिका के नेतृत्व वाले मित्रपक्षों में सदस्यता ले ली, जैसे कि सेंटो (CENTO, केन्द्रीय संधि संगठन)।

राजनीति के सम्बन्ध में

किसी देश या राज्य की राजनीति में 'मित्रपक्ष' शब्द उन राजनैतिक गुटों के लिए प्रयोग होता है जो कुछ समय के लिए कुछ ध्येयों को प्राप्त करने के लिए एक-दूसरे का साथ देते हों, चाहे वे ऐसा करने को वचनबद्ध हों या नहीं और चाहे वे ऐसा खुलकर करें या छुपकर।
चुटकुला

किसी घटना की हास्यास्पद प्रस्तुति को चुटकुला या परिहास कहते हैं। इसे अंग्रेज़ी में 'जोक' (joke) कहते हैं और इसे लतीफ़ा भी कहा जाता है। अक्सर कहा जाता है के "लतीफ़े की जान आख़री जुमले (अंतिम वाक्य) में होती है" - अंग्रेज़ी में इस वाक्य को 'पंचलाइन' (punchline) कहते हैं। लतीफ़ा एक छोटी सी कहानी हो सकता है या एक लघु वाक्यांश या वाक्य के रूप में भी हो सकता है। लतीफे प्राय: मित्रों एवं दर्शकों के मनोरंजन  के सरल साधन हैं। चुटकुले सुनाने का उद्देश्य अट्टहास पैदा करना होता है। किन्तु किन्हीं कारणों से जब ऐसा नहीं हो पाता तो कभी-कभी चुटकुले का ही मजाक उड़ा दिया जाता है। चुटकुलो से मनुष्य का मनोरंजन भी किया जा सकता है तथा मनुष्य के स्वभाव को कुछ समय के लिये बदला जा सकता हैं।
क्षेत्रफल का प्रथम आघूर्ण

उपयोग

(१) क्षेत्रफल के स्थैतिक आघूर्ण (Statical moment of area) शीअर (shear) के विरुद्ध किसी आकार (क्षेत्र) के प्रतिरोध का परिचायक है। इसे Q द्वारा निरूपित किया जाता है।
अजित नारायण हक्सर

अजित नारायण हक्सर (11 जनवरी 1925-19 मई 2005) भारतीय उद्योगपति थे। वो आईटीसी लिमिटेड के प्रथम अध्यक्ष थे।
सोलो-स्वान विकास मॉडल

सोलो-स्वान विकास मॉडल (Solow–Swan model) नवक्लासिकी अर्थशास्त्र के एअंकत4अन्तर्गत दीर्घकालिक आर्थिक विकास का एक मॉडल है।

आर्थिक विकास का सोलो मॉडल

नवपरम्परावादी मॉडलों में सोलो के मॉडल का नाम विशेष प्रमुखता रखता है। उन्होंने आर्थिक वृद्धि के अपने मॉडल की रचना हैरोड-डोमर के मॉडल के विकल्प के रूप में की। लेकिन अपने मॉडल में हैरोड-डोमर मॉडल की प्रमुख विशेषताओं जैसे कि समरूप पूँजी, समानुपातिक बचत फलन व श्रम शक्ति की वृद्धि दर की प्रक्रिया की व्याख्या करने में ‘‘नवक्लासिकी उत्पादन फलन’’ के नाम से जाना जाता है। इस उत्पादन फलन में सोलो उत्पादन को पूँजी और श्रम की आगतों के साथ जोड़ता है जो एक दूसरे के साथ स्थानापन्न की जा सकती है।

सोलो मॉडल की मान्यताएँ

सोलो ने निम्नलिखित मान्यताओं पर अपने मॉडल का निर्माण किया हैः 
1. केवल एक संयुक्त वस्तु का उत्पादन होता है। 
2. पूँजी मूल्य-हा्रस की गुंजाइश छोड़ने के बाद उत्पादन को शुद्ध उत्पादन समझा जाता है। 
3. उत्पादन के केवल दो साधनों श्रम तथा पूँजी का प्रयोग किया जाता है। 
4. पैमाने के स्थिर प्रतिफल होते हैं। दूसरे शब्दों में, उत्पादन फलन प्रथम कोटि का समरूप होता है। 
5. उत्पादन के दोनों साधनों श्रम तथा पूँजी को उनकी सीमान्त वस्तु उत्पादकताओं के अनुसार भुगतान किया जाता है। 
6. कीमतें तथा मजदूरी लोचशील होती हैं। 
7. श्रम-शक्ति की वृद्धि दर बर्हिजनित निर्धारित होती है। 
8. पूँजी का उपलब्ध स्टॉक भी पूर्ण नियुक्त रहता है। 
9. पूँजी संचय संयुक्त वस्तु के संचय के रूप में होता है।
10. तकनीकी प्रगति तटस्थ है।
दीर्घवृत्त

गणित में दीर्घवृत्त एक ऐसा शांकव होता है जिसकी उत्केन्द्रता इकाई से कम होती है। एक अन्य परिभाषा के अनुसार, दीर्घवृत्त ऐसे बिन्दुओं का बिन्दुपथ है जिनकी दो निश्चित बिन्दुओं से दूरी का योग सदैव अचर रहता है। इन निश्चित बिन्दुओं को दीर्घवृत्त की नाभियाँ (Focus) कहते हैं। माना जाता है कि पृथ्वी सहित कई ग्रह सूर्य के चारों ओर एक दीर्घवृत्तीय कक्षा में घूमते हैं और इस दीर्घवृत्त की एक नाभि पर सूर्य अवस्थित होता है।
इस प्रकार, यह एक वृत्त का सामान्यीकृत रूप होता है। वृत्त एक विशेष प्रकार का दीर्घवृत्त होता है जिसमें दोनों नाभियाँ एक ही स्थान पर होती हैं। एक दीर्घवृत्त का आकार इसकी उत्केन्द्रता से दर्शाया जाता है, जिसका मान दीर्घवृत्त के लिए 0 से लेकर 1 के मध्य होता है। यदि किसी दीर्घवृत्त की उत्केन्द्रता 0 हो तो वह दीर्घवृत्त, एक वृत्त होता है।

कार्तीय निर्देशांक पद्धति में दीर्घवृत्त

समीकरण:
दीर्घवृत्त का केंद्र मूलबिंदु, मुख्याक्ष x-अक्ष, तथा नाभियाँ  तथा शीर्ष 
तब दीर्घवृत्त पर किसी भी बिन्दु (x,y) के लिए दीर्घवृत्त का समीकरण
या 
यहाँ  क्रमशः अर्द्ध दीर्घाक्ष तथा अर्द्ध लघ्वाक्ष कहलाते हैं।
दीर्घवृत्त की उत्केन्द्रता के लिए सूत्र:
यहाँ  उत्केन्द्रता है।

ज्यामितीय विशेषताएँ

दीर्घवृत्त के दो अक्षों में से बड़े को प्रधान अक्ष कह सकते हैं। दोनों नाभि प्रधान अक्ष पर अवस्थित होते हैं और दीर्घवृत्त पर स्थित किसी भी बिन्दु की इन दोनों नाभियों से दूरी का योग इस प्रधान अक्ष की लंबाई के बराबर यानि हमेशा नियत होता है।

दीर्घवृत्त का क्षेत्रफल

दीर्घवृत्त का क्षेत्रफल इस सूत्र द्वारा निकाला जा सकता है - 
यहाँ a और b दीर्घवृत्त के दो अक्षों के आधे हैं। यदि दीर्घवृत्त का समीकरण इस रूप में हो ,
तो इसका क्षेत्रफल होगा: .

परिधि

इसकी गणना जटिल होती है और इसका कोई सरल तथा सटीक सूत्र नहीं है। हालाँकि भारतीय गणितज्ञ रामानुजन द्वारा सुझाए गए इस सूत्र को सरलतम तथा सटीकतम माना जा सकता है:
फिया यूनान

शुरुआती ज़िंदगी और पेशा

युनान एक गांव में जून 1992 को पैदा हुई थी वाद में, सीरिया , अलेप्पो में रही थी ।   ग्यारह साल की उम्र में वह अपने परिवार के साथ स्वीडन चली गईं और सामाजिक विज्ञान का अध्ययन करने के लिए 2010 में स्कॉटलैंड चली गईं; ग्लासगो विश्वविद्यालय में अर्थशास्त्र और व्यवसाय  ।  2015 में, उसने एक पेशेवर गायिका बनने का फैसला किया और अरबी संगीत के लिए वह बेरूत चली गई।  
उन्होंने अपनी बहन रिहान के साथ "टू अवर कंट्रीज" शीर्षक से वीडियो बनाया और जिसे यूट्यूब पर वायरल किया गया और असाधारण ध्यान प्राप्त किया, जिसे प्रकाशित करने के बाद, फिया को एक बड़ा समर्थन मिला और एक दर्शक ने उन्हें गायन में अपनी यात्रा जारी रखने के लिए प्रोत्साहित किया।   वीडियो की सफलता  ने गायन को केवल एक शौक से पूर्णकालिक प्रतिबद्धता के रूप में बदलने के उसके निर्णय पर सबसे अधिक प्रभाव डाला।  एक सफल क्राउड फंडिंग अभियान के बाद, फैया ने अपना पहला एकल "ओहेबौ यदायका" (आई लव योर हैंड्स) जारी किया, इसके बाद दो अन्य एकल शामिल हुए।  "ओहेबौ यदायका" क्राउड फंडिंग अभियान में फैया को उसके मैनेजर हाउसम अब्दुल खलेक के साथ मिल कर गिनीज वर्ल्ड रिकॉर्ड्स में पहला मिडिल ईस्टर्न आर्टिस्ट के रूप में अपना डेब्यू सॉन्ग करने के लिए मिला।  यह फ़ैया को गिनीज वर्ल्ड रिकॉर्ड्स बुक में प्रवेश करने के लिए अरब दुनिया की पहली महिला कलाकार बनाती है।  
"हमारे बीच एक समुद्र" - फैया की पहली एल्बम और इसमें 9 गाने शामिल हैं।  
उसे वर्चुअल बैंड गोरिल्लाज़ के एकल " बस्टेड एंड ब्लू " (फ़िया यॉन स्पेशल) "पर चित्रित किया गया था, जो उनके ह्यूमेनज़   एल्बम के दो संस्करणों पर दिखाई देता है।
मोटरसाइकिल

मोटरसाइकल का इतिहास

मोटर साईकल का सबसे पहला विकास सन् 1885 में डेमलर और विलियम मेबैक ने जर्मनी में किया था।

प्रकार

मोटर साइकल अनेक प्रकार की होती हैं। जैसे कि बॉबर या चोपर या फिर क्रूजर या फिर कि स्पोर्टस प्रकार की मोटर सायकिलें| इसके आलावा मोटर सायकिलों को हल्के एंव भारी प्रकार में भी वर्गीकृत किया जा सकता है। विकिसत देशों में मोटरसायिकलों के सभी प्रकार पाये जाते हैं। लेकिन विकासशील देशों में पेट्रोल की बढ़ती हुई कीमतों के कारण आमतौर पर हल्की एवं किफायती मोटरसायिकलों का ही बोलबाला है।

भारत मे मोटरसाइकल

भारत में स्वतंत्रता से पहले मात्र कुछ ही मोटर साइकिलें चलती थीं। उनमे से प्रमुख मोटर साइकिलें थीं इन्फील्ड बुलेट / जावा/ एवं एस्कार्ट मोटर की राजदूत मोटरसायकिल। बाद के वर्षेां में अनेक सस्ती मोटर सायकिलों का प्रचलन आरंभ हुआ। सबसे पहले जापानीज मोटर सायकिल निमार्ता सुजुकी ने १९८४ में टीव्हीएस के साथ, इंड-सुजुकी एएक्स १०० लांच की! फिर होंडा ने १९८५ में अपना प्लांट भारत की अग्रणी साइकिल निमार्ता हीरो के साथ मिल कर के लगाया था उसके बाद यामाहा सुजूकी आदि ने अपने प्लांट लगाये | आज हीरो होंडा मोटरसायकिलें सबसे ज्यादा बिकने वाली मोटर साइकिल है।
सूर्यकान्त त्रिपाठी 'निराला'

जीवन परिचय

सूर्यकान्त त्रिपाठी 'निराला' का जन्म बंगाल की महिषादल रियासत (जिला मेदिनीपुर) में माघ शुक्ल ११, संवत् १९५५, तदनुसार २१ फ़रवरी, सन् १८९९ में हुआ था। वसंत पंचमी पर उनका जन्मदिन मनाने की परंपरा १९३० में प्रारंभ हुई। उनका जन्म मंगलवार को हुआ था। जन्म-कुण्डली बनाने वाले पंडित के कहने से उनका नाम सुर्जकुमार रखा गया। उनके पिता पंडित रामसहाय तिवारी उन्नाव (बैसवाड़ा) के रहने वाले थे और महिषादल में सिपाही की नौकरी करते थे। वे मूल रूप से उत्तर प्रदेश के उन्नाव जिले के गढ़ाकोला नामक गाँव के निवासी थे।
निराला की शिक्षा हाई स्कूल तक हुई। बाद में हिन्दी संस्कृत और बाङ्ला का स्वतंत्र अध्ययन किया। पिता की छोटी-सी नौकरी की असुविधाओं और मान-अपमान का परिचय निराला को आरम्भ में ही प्राप्त हुआ। उन्होंने दलित-शोषित किसान के साथ हमदर्दी का संस्कार अपने अबोध मन से ही अर्जित किया। तीन वर्ष की अवस्था में माता का और बीस वर्ष का होते-होते पिता का देहांत हो गया। अपने बच्चों के अलावा संयुक्त परिवार का भी बोझ निराला पर पड़ा। पहले महायुद्ध के बाद जो महामारी फैली उसमें न सिर्फ पत्नी मनोहरा देवी का, बल्कि चाचा, भाई और भाभी का भी देहांत हो गया। शेष कुनबे का बोझ उठाने में महिषादल की नौकरी अपर्याप्त थी। इसके बाद का उनका सारा जीवन आर्थिक-संघर्ष में बीता। निराला के जीवन की सबसे विशेष बात यह है कि कठिन से कठिन परिस्थितियों में भी उन्होंने सिद्धांत त्यागकर समझौते का रास्ता नहीं अपनाया, संघर्ष का साहस नहीं गंवाया। जीवन का उत्तरार्द्ध इलाहाबाद में बीता। वहीं दारागंज मुहल्ले में स्थित रायसाहब की विशाल कोठी के ठीक पीछे बने एक कमरे में १५ अक्टूबर १९६१ को उन्होंने अपनी इहलीला समाप्त की।

लेखनकार्य

निराला ने 1920 ई० के आसपास से लेखन कार्य आरंभ किया। उनकी पहली रचना 'जन्मभूमि' पर लिखा गया एक गीत था। लंबे समय तक निराला की प्रथम रचना के रूप में प्रसिद्ध 'जूही की कली' शीर्षक कविता, जिसका रचनाकाल निराला ने स्वयं 1916 ई० बतलाया था, वस्तुतः 1921 ई० के आसपास लिखी गयी थी तथा 1922 ई० में पहली बार प्रकाशित हुई थी। कविता के अतिरिक्त कथासाहित्य तथा गद्य की अन्य विधाओं में भी निराला ने प्रभूत मात्रा में लिखा है।

रचनावली

निराला रचनावली नाम से 8 खण्डों में पूर्व प्रकाशित एवं अप्रकाशित सम्पूर्ण रचनाओं का सुनियोजित प्रकाशन (प्रथम संस्करण-1983)
वारिस

संगीत

राहुल देव बर्मन
लक्ष्मी निवास महल

लक्ष्मी निवास महल भारत के राजस्थान राज्य के बीकानेर ज़िले के महाराजा गंगासिंह का महल था।  इसे 1896 में भारत-अरबी शैली में ब्रिटिश के एक वास्तुकार सैम्युल स्विंटन जैकब ने इसका डिजाइन किया था और 1902 में बनकर तैयार हुआ था। अभी वर्तमान में यह एक लग्जरी होटल है जिसका मालिक "गोल्डन ट्रांईगल फोर्ट एण्ड पैलेस प्रा.लिमिटेड" है।
भारतीय लघु उद्योग विकास बैंक

सिडबी के कारोबार की दायरा

सिडबी के कारोबार के दायरे में लघु उद्योग इकाइयाँ समाहित हैं, जो उत्पादन, रोजगार और निर्यात की दृष्टि से राष्ट्रीय अर्थव्यवस्था में उल्लेखनीय योगदान करती हैं। लघु एवं मध्यम उद्योग ऐसी औद्योगिक इकाइयाँ हैं, जिनमें प्लांट व मशीनरी में निवेश 10 करोड़ रुपये से अधिक न हो। ऐसी इकाइयों की संख्या लगभग 31 लाख है जिनमें 1.72 करोड़ व्यक्तियों को रोजगार प्राप्त है और भारत के निर्यात में उनका हिस्सा 36 प्रतिशत तथा औद्योगिक विनिर्माण में 40 प्रतिशत है। साथ ही, सिडबी की सहायता परिवहन, स्वास्थ्य-सेवाओं और पर्यटन क्षेत्र के साथ-साथ ऐसे प्रोफेशनल और स्व-नियोजित व्यक्तियों को भी उपलब्ध है, जो लघु आकार के प्रोफेशनल उद्यम स्थापित करते हैं।
एजबेस्टन

एजबेस्टन इंग्लैण्ड के बर्मिंघम नगर का एक क्षेत्र है।
भारत में खेल

भारत में खेल  प्राचीन काल से आधुनिक काल तक परिवर्तन की विभिन्न अवस्थाओं से गुजरे हैं। कबड्डी, शतरंज, खो-खो, कुश्ती,  गिल्ली-डंडा,  तीरंदाजी आदि परंपरागत खेलों के अलावा विभिन्न देशों के संपर्क में आने से भारत में क्रिकेट, जूडो, टेनिस, बैडमिंटन आदि खेलों का भी खूब प्रचलन हुआ है। भारत के प्रमुख खेल कबड्डी क्रिकेट बैडमिंटन जूडो खो-खो, शतरंज  आदि हैं।

प्राचीन कालीन खेल

भारत के प्राचीनतंम ग्रंथ रामायण और महाभारत में चौपड़, द्यूतक्रीड़ा, रथदौड़, निशानेबाजी प्रतियोगिता भारत के प्रसिद्ध खेल खो खो कबड्डी आज का क्रिकेट भी है आदि का उल्लेख मिलता है।
नक़्श लायलपुरी

प्रारंभिक जीवन

उनका जन्म 24 फरवरी, 1928 को वर्तमान पाकिस्तान स्थित पंजाब प्रांत के लायलपुर में हुआ था। उनका असली नाम जसवंत राय शर्मा था।

करियर

उनकी बतौर गीतकार पहली फिल्म ‘जुग्गू’ (वर्ष 1952) थी जिसमें उन्होंने ‘अगर तेरी आंखों से आंखें मिला दूं’ गीत लिखा था। उनकी अन्य प्रसिद्ध फिल्मों में ‘चेतना’, ‘आहिस्ता आहिस्ता’ ‘तुम्हारे लिए’ एवं ‘घरौंदा’ भी शामिल हैं।
शाइनिंग पाथ

यह विश्व का एक प्रमुख आतंकवादी और उग्रवादी संगठन हैं।
नरेश चन्द्रा

पूर्व जीवन

उनका जन्म १ अगस्त १९३४ को इलाहाबाद में हुआ। उनकी शिक्षा भी इलाहाबाद में ही हुई जहाँ इलाहाबाद विश्वविद्यालय से उन्होंने गणित विषय में स्नातकोत्तर की उपाधि प्राप्त की। कुछ समय के लिए उन्होंने इलाहाबाद विश्वविद्यालय में व्याख्याता का कार्य भी किया।

सिविल सेवा

नरेश चन्द्रा मई 1956 में भारतीय प्रशासनिक सेवा के लिए नियुक्त हुए जिसमें 1964 तक उन्होंने राजस्थान के विभिन्न जिलों में अपनी सेवायें दी।

उनका कार्य एवं शब्द

उनके अनुसार उनके कार्यकाल की एक विशिष्ट घटना उनके शब्दों में यह है, "वाशिंगटन में हमारे दूतावास की इमारत के सामने हमें गांधी स्मारक की स्थापना - [महात्मा गांधी की प्रतिमा की स्थापना] करनी थी और यह यह भारी बाधाओं के बावजूद पूरा किया जाना था। हमारे पास इसे पूर्ण करने के लिए एक निश्चित समयावधि थी जिससे इसे अमेरिका के राष्ट्रपति की उपस्थिति में 16 सितम्बर 2000 को भारत के प्रधान मंत्री को समर्पित किया जा सके। ये दक्षिण एशियाई और अमेरिकीयों के लिए बहुत महान क्षण थे। मुझे मेरे पाकिस्तानी दोस्तों के भी बहुत सन्देश मिले - और पाकिस्तानी राजदूत ने मुझे बधाई सन्देश भेजते हुए प्रतिमा की स्थापना पर उसकी खुशी व्यक्त की।"
परमहंस योगानन्द

जन्म

परमहंस योगानन्द का जन्म मुकुन्दलाल घोष के रूप में ५ जनवरी १८९३, को गोरखपुर, उत्तरप्रदेश में हुआ।

पारिवारिक पृष्ठभूमि

योगानन्द के पिता भगवती चरण घोष बंगाल नागपुर रेलवे में उपाध्यक्ष के समकक्ष पद पर कार्यरत थे। योगानन्द अपने माता पिता की चौथी सन्तान थे। उनकी माता पिता महान क्रियायोगी लाहिड़ी महाशय के शिष्य थे।

गुरु

श्रीयुक्तेश्वर गिरि

उपदेश

क्रिया योग
चंद्रगोपाल

चंद्रगोपाल संस्कृत के विद्वान्‌ तथा ब्रजभाषा के सुकवि थे। श्री राधामाधव भाष्य, गायत्री भाष्य तथा श्री राधामाधवाष्टक संस्कृत रचनाएँ हैं। इनका जन्म सं. 1552 के लगभग हुआ था अत: इनका रचनाकाल सं. 1575 से सं. 1600 के बाद तक रहा।
वे रामराय गोस्वामी के छोटे भाई तथा गौरगोपाल के छोटे पुत्र थे। ये लोग लाहौर से आकर वृंदावन में बस गए, जहाँ अब तक इनके वंशज रहते हैं। ये सभी चैतन्य संप्रदायी श्रीराधारमणी वैष्णव हैं।